ແມ່​ຊີ ຊາວ​ທິ​ເບ​ດ ຄົນ​ນຶ່ງ ​ຈູດ​ໄຟ ​ເຜົາ​ຕົວ​ເອງ ປະທ້ວງຈີນ (ວີດິໂອ)
ການຈູດ​ໄຟ​ເຜົາ​ຕົວ​ເອງຄັ້ງ​ນີ້ ​ເປັນ​ຄັ້ງ​ທີ 119​ ໃນຂົງ​ເຂດ​ທິ​ເບດ ອັນ​ກ້ວາງ​ໃຫຍ່​ນັ້ນ ນັບ​ຕັ້ງ​ແຕ່​ຕົ້ນປີ 2009 ​ເປັນ​ຕົ້ນ​ມາ.
ພວກທີ່ເຫັນເຫດການກ່າວວ່າ ແມ່ຊີຊາວທິເບດຄົນນຶ່ງ ໄດ້ຈຸດ ໄເຜົາຕົວເອງ ໃນແຂວງ Sichuan ທາງພາກຕາເວັນຕົກສຽງ ໃຕ້ຂອງຈີນ ໃນອັນທີ່ປະກົດວ່າເປັນການປະທ້ວງນະໂຍບາຍ ຂອງຈີນ ໃນທິເບດ ແຫຼ່ງຂ່າວບອກກັບ VOA ພະແນກພາສາທິເບດວ່າ ແມ່ຊີ ຊາວທິເບດທີ່ບໍ່ລະບຸຊື່ວ່າແມ່ນຜູ້ໃດນັ້ນ ໄດ້ຈຸດໄຟເຜົາຕົວ ເອງ ໃນຕອນບ່າຍວັນອັງຄານວານນີ້ ຢູ່ໃກ້ໆກັບວັດແຫ່ງນຶ່ງ ໃນເຂດເມືອງ Tawu ສະພາບການຂອງແມ່ຊີຂະນະນີ້ ຍັງ ບໍ່ເປັນທີ່ຈະແຈ້ງເທື່ອ ເຈົ້າໜ້າທີ່ຮັກສາຄວາມປອດໄພຂອງ ຈີນ ໄດ້ພາເພິ່ນໄປຮັກສາທີ່ໂຮງພະຍາບານໃກ້ໆແຫ່ງນຶ່ງ ແຫຼ່ງຂ່າວກ່າວອີກວ່າ ການຕິດຕໍ່ ເຂົ້າແລະອອກເຂດດັ່ງກ່າວ ນັ້ນໄດ້ກີດກັນໄວ້ ພ້ອມທັງມີການຈໍາກັດການເດີນທາງນໍາດ້ວຍ ການຈຸດໄຟເຜົາຕົວເອງຄັ້ງນີ້ ເປັນຄັ້ງທີ 119 ໃນຂົງເຂດທິເບດອັນກ້ວາງໃຫຍ່ນັ້ນ ນັບຕັ້ງແຕ່ ຕົ້ນປີ 2009 ເປັນຕົ້ນມາ ເວລາພວກປະທ້ວງຕໍ່ຕ້ານຈີນ ຊຶ່ງສ່ວນໃຫຍ່ເປັນພະສົງແລະແມ່ຊີ ຊາວພຸດ ໄດ້ເລີ່ມທໍາການຈຸດໄຟເຜົາຕົວເອງ ເພື່ອຕໍ່ຕ້ານອັນທີ່ພວກປະຊາຊົນທ້ອງຖິ່ນ ເອີ້ນວ່າ ເປັນການແຊກແຊງຂອງຈີນເຂົ້າໃນຮີດຄອງປະເພນີ ຮວມທັງສາສະໜາຂອງ ຊາວທິເບດ ພວກປະທ້ວງຍັງໄດ້ພະຍາຍາມຈະດຶງຄວາມສົນໃຈໄປໃສ່ຄໍາຮຽກຮ້ອງຂອງເຂົາເຈົ້າ ທີ່ຢາກ ໃຫ້ຜູ້ນໍາທາງດ້ານຈິດໃຈຂອງເຂົາເຈົ້າ ກໍຄື ອົງດາໄລ ລາມະ ທີ່ລີ້ໄພຢູ່ໃນຕ່າງປະເທດນັ້ນ ກັບຄືນໄປຍັງທິເບດ ທາງການຈີນໄດ້ຕອບໂຕ້ ດ້ວຍການກວດລ້າງ ຢູ່ໃນບັນດາເຂດທີ່ວຸ້ນວາຍ ມີການເຜົາຕົວເອງຕາຍນັ້ນ